или държавни агенции и това не означава, че другата страна е принудена да предаде контрола върху дейността на правителството. В случая с Xiamen Xiashun смесеното предприятие с ДП се управлява единствено в съответствие с устава и със Закона за дружествата на Китай. Xiamen Xiashun подчерта, че няма официално доказателство, от което да става ясно, че правителството контролира и ръководи ценообразуването на продуктите, търсенето и предлагането на суровините, както и ежедневните операции на смесеното предприятие.
 (292)
 Комисията е съгласна, че смесените предприятия между частно и държавно предприятие са много разпространени в света, ролята на ДП в Китай е много специфична, както е описано в раздел 3.3.1.3 от временния регламент. Допълнителна уместна илюстрация на изкривяващото въздействие на ДП върху цените и разходите в Китай е цитатът от статия, публикувана на официалната страница на китайската държава, който гласи: „Мащабното развитие на държавните предприятия в основни технологични и стратегически отрасли е донесло ползи и подкрепа на частните предприятия в много отношения, например чрез ценово приобщаване, трансфер на таланти, технологични външни ефекти и спасяване на капитал (49).“„Ползата“, „подкрепата“, „ценовото приобщаване“ и „спасяването на капитал“, посочени в статията, ясно показват изкривяващото въздействие на съдействието между ДП и частните предприятия на китайския пазар. След окончателното разгласяване Xiamen Xiashun припомни коментарите си, но не предостави никакви доказателства в опровержение на заключенията на Комисията.
 (293)
 Airoldi представи коментар относно доклада. Airoldi заяви, че в член 2, параграф 6а, буква в) от основния регламент се поставя изискването въпросният документ да бъде доклад, който трябва да бъде приет официално от Европейската комисия. Освен това Airoldi заяви, че докладът трябва да бъде оповестен и актуализиран. Следователно според Airoldi документът, на който се разчита при настоящото разследване и който е публикуван на интернет сайта на ГД „Търговия“, не е актуализиран и представлява обикновен работен документ на службите на Комисията, като му липсват официални и съществени характеристики, за да бъде разглеждан като официален доклад на Европейската комисия. Освен това в рамките на институционалното право на ЕС такъв доклад трябва да бъде публикуван на всички официални езици на Европейския съюз в Официален вестник на Европейския съюз. Airoldi също така поиска от ГД „Търговия“ да му предостави италианска версия на този документ и броя на Официален вестник на Европейския съюз, където е публикувана. В същото време Airoldi отбеляза, че докладът за Китай е публикуван на уебсайта на ГД „Търговия“ само на английски език. Поради това докладът за Китай е незаконосъобразен и трябва да бъде пренебрегнат.
 (294)
 Airoldi посочи редица причини, поради които трябва да му бъде предоставен достъп до доклада на италиански език. Първо, Airoldi заяви, че в Регламент No 1 на Съвета на ЕИО от 1958 година за определяне на езиковия режим на Европейската икономическа общност на европейските дружества и граждани се предоставя правото да получат копие на такъв документ или да имат достъп до него на своите национални официални езици, които са и официалните езици на Европейския съюз. Второ, Airoldi изказа твърдението, че докладът е свързан с член 2 от основния регламент и специално е посочен в него. Следователно това е документ в изпълнение